open-index/open-wikipedia-markdown huggingface dataset:
Driebergen

**Driebergen** is in doarp yn de gemeente Utertske Heuvelrêch yn de provinsje Utert. It leit yn de boskrike omjouwing fan it natoergebiet Nasjonaal Park Utertske Heuvelrêch. It doarp wurdt foar it earst neamd as Thriberghen yn 1159.

Binnen it grûngebiet fan de gemeente lei as enklave it doarp Rijsenburg, stifte yn 1810.
Yn de rin fan de jierren is Driebergen mei dizze buorgemeente Rijsenburg fêstgroeid sadat se tegearre sûnt 1931 de gemeente Driebergen-Rijsenburg foarmjen gienen.
Yn de rin fan de jierren is Rijsenburg stêdeboukundich hielendal yn Driebergen opgien. It is feitlik in wyk fan Driebergen, mar hat in eigen karakter hâlden.
Fan 1964 - 2006 wie Sparrendaal (Driebergen) it represintative riedhûs fan de gemeente.

Driebergen-Rijsenburg is per 1 jannnewaris 2006 gearfoege mei Amerongen, Doorn, Leersum en Maarn ta de nije gemeente Utertske Heuvelrêch.

## Berne

* Wulfert Floor (1818-1876), lânbouwer en 'oefener'
* Everard du Marchie van Voorthuysen (1901-1986),  predikant Ald Grifformearde Gemeenten
* Anton van Wouw (1862-1945), Súd-Afrikaansk byldhouwer
* Loek Caspers, (1924-2019), Nederlânsk fersetstrider 
* Ria Beckers (1938-2006), GrienLinks-politikus.
* Rascha Peper (1949-2013), skriuwster

## Eardere boargemasters
**Driebergen**:
*1816 - 1847 F.N. van Bern (skout sûnt 1812)
*1847 - 1850 C.H. Cordes
*1850 - 1874 A.J.U. baron van Wassenaer tot Catwijck
*1875 - 1903 Mr. W.H.J. Baron van Heemstra
*1903 - 1910 G.C.D. D'Aumale baron van Hardenbroek
*1910 - 1925 Jhr. mr. Hector (H.W.L.) de Beaufort
*1925 - 1931 Jhr. P.P. de Beaufort
Cornwall

**Cornwall** ( Kornysk: *Kernow*) is de namme fan it bestjoerlike greefskip en it hartochdom yn it uterste súdwesten fan Ingelân, dat fan it greefskip Devon skieden wurdt troch de rivier de Tamar. Cornwall beslacht in oerflak fan 3.563 km², tegearre mei de Scilly-eilannen dy't 45 km fan de kust lizze, en telt 513.528 ynwenners mei in befolkingstichtheid fan 144 mensen/km². De haadstêd is Truro. Foar april 2009 hie Cornwall seis distrikten: Penwith, Kerrier, Carrick, Restormel, Caradon en Noard-Cornwall, en de Scilly-eilannen.

Cornwall hat in rûch en faak noch ûnoantaaste lânskip, wêrfan Bodmin Moor in wichtich diel útmakket. It hat in seeklimaat mei relatyf sêfte winters. Meidat it der selden of nea friest binne in soad (ymportearre) subtropyske planten as palmen en keamerplanten dêr ynboargere. Troch de frij grutte reinfal groeit feanmoas der tige wilich wat dan ek te merkbiten is oan de soad moerassen dy't der binne. It toerisme is de grutste boarne fan ynkomsten, neist fiskerij, lânbou en blommetylt. De yndustry hat him konsintrearre yn de kuststêden Falmouth, Fowey en Penzance. Cornwall is ek in gaadlik plak foar it opnimmen fan films wêrûnder Wycliffe, in Ingelske plysjerige dy't begûn is yn 1994 en dêr't 28 ôfleverings fan makke waarden.

It meast westlike punt hjit *[[Land's End]]* (*Penn an Wlas*) en is in belangrike toeristyske trekpleister, krektas St Michael's Mount. Ek hat it greefskip in grut oantal prehistoaryske oerbliuwsels wêrûnder tige âlde tinminen dy't út de brûnstiid stamje. Yn de 18e en 19e iuw wie Cornwall ferantwurdlik foar 40% fan de wrâldproduksje fan tin. In kastielruïne tichtby Tintagel wurdt troch de Cornish (ynwenners fan Cornwall) beskôge as it plak dêr't King Arthur berne is (sjoch de King Arthur-leginde). In bekende attraksje is ek Eden Project, in botanyske tún mei twa kassekompleksen dy't foarme wurde troch meardere geodetyske koepels. Dizze botanyske tún leit yn Bodelva, 5 km bûten St Austell.

Yn Cornwall waard it Kornysk sprutsen; der wurdt besocht om dizze útstoarne taal nij libben yn te blazen, sa is der bygelyks in Wikipedia yn it "Kernewek" en in regionalistyske politike partij Mebyon Kernow, dy't lid is fan de Europeeske Frije Alliânsje.

Prins William, de Britske kroanprins, en syn frou Catherine binne hartoch en hartoginne fan Cornwall.


Ofbyld:England-lands-end-1987.jpg|Land's End
Ofbyld:Image-Eden Project dome and garden.jpg|It Eden projekt
Ofbyld:Stives4.jpg|St Ives
Ofbyld:Truro stmarysst.jpg|Truro, de haadstêd fan Cornwall
Ofbyld:Minack Theatre.jpg|Teäter Minack 
Ofbyld:Tresco - aerial photo6.jpg|Scilly-eilannen
Ofbyld:FalmouthDocks.jpg|Falmouth haven
Ofbyld:Brown willy.JPG|*Brown Willy*, Bodmin Moor; heechste punt fan Cornwall
Janny Vlietstra

**Janny Griet Vlietstra** (Ljouwert, 13 april 1948) is in Nederlânske politika. Sy is lid fan de Partij fan de Arbeid.

Vlietstra begûn har politike karriêre yn Ljouwert, dêr't sy lid wie fan de gemeenteried. Letter waard hja ek wethâlder. Yn 1995 waard Vlietstra boargemaster fan Wynskoat. Yn 2001 en 2007 waard hja op 'en nij beneamd. Yn de molestêd hie hja te meitsjen mei it Blauwestêd-projekt.

Sûnt 2006 wie Vlietstra belutsen by it weryndielingsproses fan de gemeentes Wynskoat, Reiderlân en Scheemda. Nei de weryndieling sil der in gemeente ûntstean fan hast 40.000 ynwenners.

Sûnt juny 2007 is Vlietstra teffens lid fan it deistich bestjoer fan de Iems Dollard Regio.

Op 28 jannewaris 2009 waard sy beneamd ta deputearre yn de provinsje Drinte. Sy ferfong dêr Huub Looman dy't lange tiid siik wie. Vlietstra stoppe nei de ferkiezings yn 2011 as deputearre. 

Fan 7 juny 2011 oant 9 juny 2015 wie se Earste Keamerlid. 

Yn oktober 2011 waard se waarnimmend boargemaster fan de gemeente De Wolden. Se die dat oant de gemeente in opfolger fûn hie foar Peter Snijders. Op 28 april 2012 lei Vlietstra har taken del en yn september waard hja waarnimmend boargemaster fan Mearum. Dat die se oant 1 maaie 2013. Fan 1 maaie 2013 oant 1 maaie 2015 wie se tydlik opfolger fan boargemaster Rob Bats fan de gemeente Haren dy't fanwege it Projekt-X feest syn ûntslach yntsjinne. Pieter van Veen hat har op 1 maaie 2015 opfolge as waarnimmend boargemaster.

Op 12 septimber 2017 waard Vlietstra opnij ynstallearre as lid fan de Earste Keamer yn de fakatuere dy't ûntstie neidat Nico Schrijver lid waard fan de Ried fan Steat.
Englum

**Englum** is in buorskip yn de gemeente Westerkertier yn de provinsje Grinslân (Nederlân). Hy leit tusken Oldehove en Saaksum tsjin de dyk fan it Reitdjip.

De buorskip is neamd nei de wier mei deselde namme dy't foar it grutstepart ôfgroeven is. De wier fan Englum, ek *Legewier* neamd, leit op in kwelderrêch en soe ien fan de âldste, bewenne, wieren fan Grinslân wêze. Eartiids stie dêr de Englumboarch.

Yn 2000 is de wier archeologysk ûndersocht yn it ramt fan it Frisia-projekt. Ut de fynst fan  diggelguod kin opmakke wurde dat de earste bewenning werom giet ta de fyfde iuw foar Kristus. Yn 2003 is de provinsje begûn mei it restaurearjen fan de wier. Dêrfoar waard baggelierde út it Reitdjip brûkt.

## Keppeling om utens
* Ferslach archeologysk ûndersyk 2000
Frisia-projekt

It **Frisia-projekt** is in archeologysk ûndersyk nei de sosjaal-politike ûntjouwing fan stammienskippen yn it Hollâns-Fryske kustgebiet yn de Romeinske tiid en iere Midsiuwen. It is in gearwurkingsferbân tusken it Amsterdamsk Archeologysk Sintrum (Universiteit fan Amsterdam), it Grinzer Ynstitút foar Archeology (Universiteit fan Grins) en de Rykstsjinst foar it Aldheidkundich Boaiemûndersyk. It wurdt finansiere troch de Nederlânske Organisaasje foar Wittenskiplik Undersyk (NWO).

Oanlieding fan dit projekt wie de opgraving fan de Terp Tsjitsma ûnder Winaam yn 1991/92. It Frisia-projekt waard yn 1997 útein set en hat as doel om de ûndersyksresultaten fan Winaam fergelykje te kinnen mei dy fan oare fynplakken.

Parallel oan it Frisiaprojekt waard noch in mearjierrich fjildwurkprojekt opset, it Regionaal Argelogysk Projekt Noardlik Westergoa, dat him meast rjochtet op oerbleaune talúds fan ôfgroeven terpen en wieren, de
saneamde ‘steilkanten’.

## Undersyksferrin
Yn it ramt fan it Frisia-projekt binne de terpen fan Winsum-Bruggebuorren (1997), Burdaard (1998), Doanjum (1998), Peins (1999) en Englum yn Grinslân (2000) ûndersocht.

Nei 2000 heakke it projekt wat troch it fuortgean fan de wichtichste ûndersikers, mar sûnt 2005 binne de steile kanten fan de terpen fan Wierum (2005) en Eanjum (2006) bleatlein en is it Englumer ûndersyk publisearre. Ek is doe in begjin makke mei it útwurkjen fan de opgravingen te Doanjum en Burdaard.

Teffens waard út ein set mei in mearjierrich ûndersyk nei terpoerbliuwsels (steile siden) yn Fryslân troch de Grinzer Universiteit; in gearwurkingsprojekt fan de provinsje Fryslân en de Rykstsjinst foar it Kultuereel Erfguod.
Camelford

**Camelford** (Kornysk: Ryskammel) is in lytse stêd en *civil parish* yn Noard-Cornwall, Feriene Keninkryk; it plak leit yn de delling fan de rivier Camel, noardwestlik fan it Bodmin Moor en sa'n 15 km benoarden Bodmin.

De stêd heart ta de *ecclesiastical parish* **Lanteglos-by-Camelford** (mei net betize wurde mei it plak Lanteglos-by-Fowey). 

De twa meast wichtige oerbleaune yndustryen yn de omkriten binne de laaimyn yn Delabole en it tsiisfabryk yn Davidstow, mar dêr is ek in lyts yndustryterrein yn Highfield.

## Skiednis
Ut reden fan syn namme is it plak wol ferbûn oan it legindaryske *Camelot*, it hof fan kening Arthur, mar skiedkundigen hawwe dat wjerlein. De oarsprong fan de namme leit faaks by de âlde namme fan de rivier (Allen) yn kombinaasje mei ‘’cam’’ (krom, bûgd) en it Ingelske *ford* (furde). Net eltsenien is it hjir lykwols oer iens.
De stêd keas twa leden foar it ’’Unreformed House of Commons’’: de earste ôffurdigen sieten yn it parlemint fan 1552. Letter waard de stêd beskôge as in saneamde *rotten borough* (‘ferrotte kiesdistrikt’) en ferlear it syn (stim)rjocht yn 1832.

Op it segel fan it distrikt is in kameel dy’t troch in furde rint te sjen, in oerienstimming mei de leginde sa’t dy beskreaun is yn "Sigillum Vill: de Camelford". De wynwizer op it âld stedhûs hat ek de foarm fan in kameel.

Yn 1988 wie Camelford ynternasjonaal nijs doe't it drinkwetter fan de stêd en omkriten fersmoarge rekke mei 20 ton aluminiumsulfaat troch de tichteby lizzende Lowermoor wetterwurken fan Bodmin Moor ûnder Bodmin. Der kaam in ûnôfhinklik ûndersyk nei dit barren yn 2002; it wiidweidich ûndersyksferslach waard presintearre yn jannewaris 2005. Dochs binne der noch in soad fragen oer de effekten foar de sûnens fan de befolking op 'e lange doer. Michael Meacher, dy't Camelford as minister fan Miljeu Saken besocht, neamde it foarfal en syn neisleep "*A most unbelievable scandal*".

## Geografy

Troch syn lizzing by it heechste part fan Cornwall hat de stêd in wiet klimaat. Op 8 juny 1957 foel dêr yn ien kear 203 mm rein. Roughtor is de tichtsteby lizzende hichte fan Bodmin Moor en der binne tal fan prehistoaryske oerbliuwsels in de omkriten en ek âlde winplakken foar de porsleinyndustry. It âld stedhûs is fan 1806, mar is no in iepenbiere bibleteek. Oan de rivier leit Enfield Park. Buorskippen yn de *parish* binne Helstone, Tregoodwell en Valley Truckle. De ekonomy fan Camelford rêst foaral op lânbou en toerisme; by Stannon wurdt noch klaai wûn foar it meisjen fan porslein.

### Transport
Camelford hie 70 jier lang in stasjon oan de *North Cornwall Railway*. It waard yn 1966 sletten en is no in fytsmuseum. De A39 (*Atlantic Highway*), dy't troch de stêd rint, is no de wichtichste ferbining mei oare parten fan it lân. Fierders rydt der in peaer kear deis in bus nei Plymouth en dielen fan Noard-Cornwall. Der is wol sprutsen oer in rûnwei om de ferkearsproblemen baas te wurden, mar dat is oant no ta neat wurden.

## Keppelings om utens
*AboutCamelford 
*Government Inquiry webside
*Government Inquiry Report, 2005
*Camelford Association of Residents
*Camelford OCS
Spanjaardsdijk

**Spanjaardsdijk** is in buorskip yn de gemeente Westerkertier yn de provinsje Grinslân (Nederlân). De namme fan de dyk komt òf fan in hûs mei de namme *Spanje* of fan in famylje *Spanjer*, dat it is net in ferwizing nei de Spanjerts, hoewol't yn de kontrei yn de Tachtichjierrige Oarloch wol fochten is.

De dyk is oanlein yn de 13e iuw. De dyk foarme de eastlike ôfsluting fan de *Oude Riet*. De Oude Riet wie ûntstien troch stoarmfloeden yn de iere Midsiuwen. It lânskip yn dit part fan it Westerkertier like doe wol wat op dat fan it Seelân fan no, ôfwikseljend kwelders en eilannen. De Oude Riet wie de fierste nei it suden lizzende see-ynholte. Oan westkant waard dy begrinzge troch de balstienliemrêch dêr't Súdhorn en Noardhorn ek op lizze. 

De dyk moast it gebiet om Den Ham beskermje, dêr't ek de Piloersemaboarch stie.  Troch de oanlis fan it Van Starkenborghkanaal is de dyk no trochsnien. Besuden it kanaal rint de dyk oant Den Horn.
Balmahuizen

**Balmahuizen** is in buorskip yn de gemeente Westerkertier yn de provinsje Grinslân (Nederlân). It plakje leit tusken Noardhorn en Niehove, justjes besúdwesten Frytum.

It buorskip bestiet út mar trije buorkerijen. De middelste dêrfan waard yn de 16e iuw bewenne troch it laach *Ballema*, dêr't it ek nei neamd is. Earder wie it bekend as *Sickemahuessen*, nei it Sickemahûs, de meast westlike fan de trije pleatsen.

Balmahuizen leit oan de âlde seedyk dy't yn de 13e iuw oanlein is om it doetiidske eilân Humsterlân.
Tolhek

**Tolhek** of **Hamstertolhek** is in lyts buorskip yn de gemeente Westerkertier yn de provinsje Grinslân. De buorskip leit oan de Sietse Veldstrawei (Provinsjalewei N983), de wei fan Aduard nei Den Ham en Saaksum. Tolhek bestiet út in tsiental huzen. Besuden de buorskip leit de Hamstertocht. En noardeastlik fan Tolhek leit it tsjerkje fan Harkema.

De postkoade fan Tolhek is 9833, dat is de postkoade fan Den Ham.
Waarman

In **waarpresintator**, **waarman** of **waarfrou** is immen dy't op de radio, telefyzje of op it ynternet de lêste foarsizzings oer it waar bringt. 

De foarsizzings op tillefyzje. wurde meast brocht mei ôfbylden en animaasjes. Waarpresintators binne meast in fêste kloft minsken. Waarman is meast har ienichste funksje op de stjoerder. It waarpraatsje wurdt meast op in fêste tiid holden (meast nei in nijsútstjoering).

It is net ferplicht dat waarpresintatoaren  meteorolooch binne. Op telefyzje is dat dochs meast wol sa. Bekende Fryske waarmannen binne Hans de Jong, Piet Paulusma en Gerrit Hiemstra.

Yn Nederlân wurde de waarfoarsizzings fersoarge troch it KNMI.
Fatma Koşer Kaya

**Fatma Koşer Kaya** (Çarşamba (Turkije), 20 febrewaris 1968) is in Nederlânsk advokaatske en politikus fan Turksk komôf. Sy is foar D66 lid fan de Twadde Keamer fan de Steaten-Generaal.

## Keppelings om utens
* Twadde Keamer - biografy
* Hiemside fan Fatma Koşer Kaya
Eastbergysk

**Eastbergysk**  (Dútsk  *Ostbergisch*) is in dialekt yn Dútslân dat praat wurdt oan 'e grins fan Westfalen yn it Berchske Lân. It is fan Nederfrankyske komôf, en dêrtroch tige nau besibbe oan it Nederlânsk. De taal wurdt ta de Westgermaanske talen rekkene.
 
It Eastbergysk nimt tusken it Limburchsk en it Nedersaksyske Westfaalsk in tuskenposysje yn. It dialekt is ek tige nau besibbe oan it Kleverlânsk. Eastbergysk wurdt mei it Kleverlânsk as in dialekt fan it Nederlânsk beskôge.

Eastbergysk wurdt sprutsen yn it gebiet eastlik fan de Uerdinger liny en yn de stêden Mühlheim oan de Roer, Essen-Werden, Essen-Kettwig, Velbert-Langenberg, Wuppertal-Elberfeld, Remscheid-Lüttringshausen, Remscheid-Lennep, Radevormwald, Hückeswagen, Wipperfürth, Marienheide, Gummersbach en Bergneustadt.
Saaksum

**Saaksum** (earder ek skreaun as *Saaxum*, Grinslânsk: Soaksum) is in doarp mei 103 ynwenners (1 jannewaris 2023) yn de gemeente Westerkertier yn de provinsje Grinslân. Oant de gemeentlike weryndieling fan 1990 hearde it ta de eardere gemeente Oldehove Dernei gie it oer nei de gemeente Súdhorn, dy't yn 2019 op gie yn de gemeente Westerkertier.

Saaksum is in yn geve steat ferkearend wierdoarp. It is in beskerme doarpsgesicht. De wier, mei dêrop de herfoarme tsjerke út de 12e iuw, leit oan de râne fan it doarp, oan de trochgeande wei fan Aduard nei Roode Haan. Fan de tsjerke rint in koart tsjerkepaad nei it doarpke dat hielendal oan in rûnrinnende wei leit.

## Tsjerke

De tsjerke fan Saaksum waard yn 1849 op de fûneminten fan de foargonger boud; de toer datearret fan 1550.


Saaksum - dorpsaanzicht vanuit Englum.jpg|Yngongswei fan Englum ôf sjoen
Saaksum - Noordstraat.jpg|De Noordstraat
Saaksum - haven.jpg|It haventsje fan Saaksum oan de opfeart nei it Oldehoofsk kanaal


## Sjoch ek
* Lutje Saaksum
* Saaksumhuzen
Boscastle

**Boscastle** (Kornysk: *Kastell Boterel*) is in doarp en fiskershaven oan de noardkust fan Cornwall, Ingelân, yn de *civil parish* Forrabury en Minster. It plak leit 23 km besuden Bude en 8 km noardeastlik fan Tintagel. 

De namme fan it doarp is ôflaat fan Bottreaux Castle,in 12e iuwske *motte-and-bailey* fort, dêr't mar in bytsje fan oer is.

De haven fan Boscastle is in natuerlike ynholte en wurdt beskerme troch twa havenmuorren dy't yn 1584 troch Sir Richard Grenville boud binne. It is de iennichste haven fan betsjutting oer in kustlingte fan sa'n 20 km. Neist fiskershaven wie Boscastle eartiids ek in ymporthaven foar laai en stienkoal en waarden dêr lânbouprodukten en bewurke laai útfierd.

It âldste diel fan Boscastle leit om de haven hinne; nijere wenten binne hegerop boud yn de dellings fan de rivierkes Valency en Jordan. 
## Toerisme
It plak mei syn skildereftige, smûke haven lûkt in soad toeristen. Fierders hat it plak it Museum foar Hekserij en in winkel yn diggel. In protte lân yn de omkriten is besit fan de National Trust, ek beide kanten fan de haven, Forrabury Stitches, heech boppe it Boscastle mei âlde kultuerperselen en grutte parten fan Valency Valley, bekend fan syn ferbûnens mei de skriuwer Thomas Hardy. It South West Coast Path (lange ôfstân kuierpaad) rint by de havel del. De National Trust hat in winkel oan de haven
en yn de Old Smithy (âld smidterij) sit in besikerssintrum.

## Wetterfloed fan 2004
Boscastle kaam yn 2004 yn it nijs troch de ûnbidige wetteroerlêst op 16 augustus 2004, dy't grutte skea yn it doarp feroarsake. Ynwenners kamen fêst te sitten yn auto's, op dakken en yn gebouwen oan de ouwers fan de rivieren. It besikerssintrum spielde folslein fuort. 
Twa Royal Air Force Sea King rêdingshelikopter fan marinebasis Chivenor, trije Royal Navy Sea Kings fan Culdrose, ien RAF Sea King fan RAF-basis St Mawgan en ien S61 helikopter fan de kustwacht kamen deroan te pas om minsken te rêden, fan de dakken te heljen en nei sikehuzen te ferfieren. Dizze operaasje wie de grutste yn fredestiid dy't it Feriene Keninkryk sjoen hie. Totaal binne der 91 minsken út harren benaudens ferlost, der foelen gjin deaden. Guon gebouwen binne ôfbrutsen, oare restaurearre.

Boscastle oerstreamde wer op 21 juny 2007, mar dat wie lang sa slim net as yn 2004.

## Keppelings om utens

*Webstee fan it doarp
*Ynformaasje Boscastle by National Trust
*Frije foto's fan Boscastle Harbour by Geograph.org.uk
*Dûnsmuzyk bekend as de ''Boscastle breakdown''
Dekolletee

|
|-
|
|-
|
|}
In **dekolletee** (út it Frânsk → *décolleté*) is in lege útsnijing oan de halsiepening fan in jûpe of jurk, sadat de boarsten fan de frou foar in part te sjen binne. 

## Koarte skiednis
It dekolletee rekke oan de ein fan de 15e iuw yn de moade doe't guêpières en korsetten droegen waarden dy't it benedenpart fan it boppelichem en de boarsten ynsnuorren en it boppeste part fan de boarsten nei foaren útkomme lieten.
Yn it Ancien Régime wie in djip dekolletee wenstich yn de moade. Yn hjoeddeiske útfierings fan kostúmopera’s út dy tiid, fan bygelyks Mozart, is it dekolletee noch faak te sjen.
It dekolletee rekke út de moade yn de jierren 1920-1929, doe't de saneamde flappermoade in jongeseftige útstrieling fan de frou hawwe woe. De klaaiïng fan de flappers moast no krekt foarkomme dat de boarsten by it dûnsjen foar it ljocht kamen.
Yn de jierren 1940-1949 kaam it dekolletee wer yn de moade mei de *[[sweater girl]]*-look dy't troch aktrises as Lana Turner, Jane Russell en letter Marilyn Monroe populêr waard, en yn de jierren 1960-1969 fierder opgong makke troch it 'froubefrijend’ moadebyld dat Yves Saint Laurent foarstie.
Popstjerren sa as Madonna en Britney Spears easken frije utering fan harren seksualiteit en dekolletees waarden dan ek faak fûn yn harren garderobe. 

As de klaaiïng oan de rêchkant leech útsnien is, sprekt men wol fan in *rêchdekolletee*.

## Medyske terminology
Sulcus intermammarius is de term dy't de International Federation of Associations of Anatomists foar it froulik dekolletee brûkt.

## Farianten
It sjen litten fan it ûnderste part fan de boezem troch it dragen fan in heechopsnien topke wurdt wol oantsjut mei de term **Australysk dekolletee**.

At minsken foaroerbûge kin it barre dat de boppekant fan harren bilspleet te sjen is. Dat wurdt wol it boufakkersdekolletee neamd.

## Literatuer
* , *The human sexes*. Londen: Network Books, 1997.
Lana Turner

**Lana Turner**, berne as *Julia Jean Turner* (Wallace (Idaho), 8 febrewaris 1921 - Los Angeles, 29 juny 1995) wie in Amerikaansk aktrise. 

## Filmografy
* 1991:*[[Thwarted]]*
* 1980:*[[Witches' Brew]]*
* 1976:*[[Bittersweet Love]]*
* 1974:*[[Persecution]]*
* 1971:*[[The Last of the Powerseekers]]*
* 1969:*[[The Big Cube]]*
* 1966:*[[Madame X]]*
* 1965:*[[Love Has Many Faces]]*
* 1962:*[[Who's Got the Action?]]*
* 1961:*[[Bachelor in Paradise]]*
* 1961:*[[By Love Possessed]]*
* 1960:*[[Portrait in Black]]*
* 1959:*[[Imitation of Life (1959 film)|Imitation of Life]]*
* 1958:*[[Andy Hardy Comes Home]]*
* 1958:*[[Another Time, Another Place]]*
* 1958:*[[The Lady Takes a Flyer]]*
* 1957:*[[Peyton Place (film)|Peyton Place]]*
* 1956:*[[Diane (1956)|Diane]]*
* 1955:*[[The Rains of Ranchipur]]*
* 1955:*[[The Sea Chase]]*
* 1955:*[[The Prodigal]]*
* 1954:*[[Betrayed]]*
* 1954:*[[The Flame and the Flesh]]*
* 1953:*[[Latin Lovers]]*
* 1952:*[[The Bad and the Beautiful]]*
* 1952:*[[The Merry Widow]]*
* 1951:*[[Mr. Imperium]]*
* 1950:*[[A Life of Her Own]]*
* 1948:*[[The Three Musketeers (1948 film)|The Three Musketeers]]*
* 1948:*[[Homecoming (film)|Homecoming]]*
* 1947:*[[Cass Timberlane]]*
* 1947:*[[Green Dolphin Street]]*
* 1946:*[[The Postman Always Rings Twice]]*
* 1945:*[[Week-End at the Waldorf]]*
* 1945:*[[Keep Your Powder Dry]]*
* 1944:*[[Marriage Is a Private Affair]]*
* 1943:*[[Du Barry Was a Lady]]*
* 1943:*[[Slightly Dangerous]]*
* 1942:*[[Somewhere I'll Find You]]*
* 1942:*[[Johnny Eager]]*
* 1941:*[[Honky Tonk]]*
* 1941:*[[Dr. Jekyll and Mr. Hyde (1941)|Dr. Jekyll and Mr. Hyde]]*
* 1941:*[[Ziegfeld Girl]]*
* 1940:*[[We Who Are Young]]*
* 1940:*[[Two Girls on Broadway]]*
* 1939:*[[Dancing Co-Ed]]*
* 1939:*[[These Glamour Girls]]*
* 1939:*[[Calling Dr. Kildare]]*
* 1938:*[[Dramatic School]]*
* 1938:*[[Rich Man, Poor Girl]]*
* 1938:*[[Four's a Crowd]]*
* 1938:*[[The Chaser (1938)|The Chaser]]*
* 1938:*[[Love Finds Andy Hardy]]*
* 1938:*[[The Adventures of Marco Polo]]*
* 1937:*[[The Great Garrick]]*
* 1937:*[[Topper (film)|Topper]]*
* 1937:*[[They Won't Forget]]*
* 1937:*[[A Star is Born]]*

## Literatuer
* : *Lana. The Lady, the Legend, the Truth.* New English Library, Sevenoaks 1982. ISBN 0-450-06019-5 (autobiografy)
* : *Detour: A Hollywood Story*, 1988
List fan bylden yn It Bilt

Dit is in (ûnfolsleine) gronologyske **list fan bylden yn It Bilt**. Under in byld wurdt hjir  ferstien elk trijediminsjonaal keunstwurk yn de iepenbiere romte fan de gemeente It Bilt, wêrby't *byld* brûkt wurdt as sammelbegryp foar skulptueren, stânbylden, ynstallaasjes en oare byldhouwurken.
Willem Adriaan Bergsma

**Willem Adriaan Bergsma** (Idaard, 28 septimber 1829 - Dronryp, 15 maart 1901) wie in Nederlânsk politikus.

Bergsma wie de twadde soan fan Mr. Cornelis Bergsma en Jetske Wiskia van Scheltinga. Hy studearre rjochten oan de Universiteit fan Grins.

Bergsma wie in Fries dy't lange tiid warber wie yn de Haachse polityk. Nei de advokatuer (yn Ljouwert) en it boargemasterskip fan Menameradiel waard er ôffurdige foar it distrikt Dokkum. Hy kaam fral op foar de Fryske belangen en makke diel út fan de Parlementêre enkêtekommisje besmetlike longsykte ûnder kobisten. Hy slette him oan by de fraksje fan de Kappeynianen (jong- of foarútstribjende liberalen). Yn 1884 waard er ferfongen troch in evenredige liberaal. Yn 1894 waard er Earste Keamerlid en bleaun dat oan syn dea yn 1901 ta.
Wilhelminafontein (Bussum)

De **Wilhelminafontein** yn it Noard-Hollânske plak Bussum waard yn 1898 op de Brink setten.

De fontein waard troch de boargerij skonken ta eare fan ynhuldiging fan keninginne Wilhelmina.
Yn 1923 waard de fontein fersetten nei it Wilhelminaplantsoen. Yn 1953 waard de fontein weihelle om romte te meitsjen foar de wykmerk, en waard opslein op de gemeentewerf.

Neidat de fontein restaurearre waard krige dizze in plak op it Wilhelminaplantsoen en op 6 septimber 1988 opnij yn gebrûk nomd.
Boufakkersdekolletee

**Boufakkersdekolletee** is in folkse term foar it sjen litten fan de boppe-ein fan de bilnaad, dy't boppe de bân fan in broek útstekt. 

It wurdt sa neamd omdat it liket op it dekolletee by froulju: twa 'wangen' mei in kleau dertusken. It boufakkersdekolletee is fral te sjen by minsken dy't yn in nauwe broek faak foaroerbûge moatte by harren wurk, bygelyks boufakkers.

It boufakkersdekolletee wurdt faak as net sa flatteus beskôge. It Ingelske bedriuw Jockey leveret in ûnderbroek mei spesjale ynsetstikken dy't it sichtber wurden fan de bilnaad tsjin gean moat.
Earmsholte

De **earmholte** (Latyn: *Axilla*) is de holte ûnder de earm. Yn de hûd fan de earmholte sitte lymfeklieren dy't in rol spylje by de ôfwar; teffens hat de hûd op dat plak relatyf in protte switklieren.

Yn de puberteit begjint der hier yn de earmholtes te groeien. In de hierpûdsjes sitte ek de switklieren, dy't benammen warber wurde yn de puberteit. It swit hat net safolle rook. Oksellucht wurdt makke troch hûdbaktearjen, dy't harren yn de earmholtes nei wenjen set hawwe. Faak wurdt in deodorant brûkt om earmholterook tsjin te gean.

Yn it Westen wurdt it moai fûn dat froulju harren earmholtes skeare. Dit skientme-ideaal is earst oan de ein fan de 19e iuw ûntstien. Ein 20e iuw skeare manlju ek wol harren earmholtehier ôf.

## Botany
Yn de botany of plantkunde is de earmholte de hoeke dy't troch 2 ferskillende dielen fan in plant foarme wurdt.

## Sjoch ek
* Earmholtehier
Canterbury

**Canterbury** (Nederlands, ferâldere: *Kantelberg*) is in stêd (*city*) yn it greefskip Kent yn it súdeasten fan Ingelân. It is de sit fan de aartsbiskop fan Canterbury, de primaat fan de Anglikaanse Tsjerke. De stêd leit oan de rivier de Stour en hat sa'n 35.000 ynwenners. It is in regionaal sintrum mei wat yndustry (metaalferwurking, learyndustry, drukkerijen), mar it toerisme smyt it measte op.

Canterbury lûkt foaral minsken fanwegen it midsiuwske karakter fan de binnenstêd en de ferneamde katedraal. Dêr lizze kening Hendrik IV en Eduard (de Swarte Prins, soan fan kening Eduard III) bedobbe.
De katedraal is lykwols it meast bekend fan de moard op Thomas Becket yn 1170. Dit barren makke Canterbury it doel fan pylgergong. It ynspirearre Geoffrey Chaucer ta syn masterwurk, de De ferhalen fan Canterbury. De stêd is ek ferbûn mei de famylje fan Thomas More en de widze fan toanielskriuwer Christopher Marlowe stie hjir ek.

Yn de Twadde Wrâldkriich rekke de stêd swier skansearre troch bombardeminten. De measte âlde gebouwen stean noch oerein of binne fannijs set. Nijbou yn de binnenstêd is oan strange regels bûn. Anno 2010 wurdt boud oan in nij teater, it Marloweteater. It eardere Marlowe-teater is ôfbrutsen yn 2009.

Canterbury is ek in studintestêd. Der binne trije ynstituten foar heger ûnderwiis.

Yn 1178 en yn 1276 wienen der grutte brannen yn Canterbury. 

## Demografy

Fergelike mei de rest fan Ingelân hat de stêd in boppe trochsneed part ynwenners dy't yn it bûtelân berne binne, sa'n 12%. 

## Wrâlderfgoed yn Canterbury
* Katedraal fan Canterbury
* Abdij fan St. Augustine
* St. Martin's Church

## Berne yn Canterbury
* Christopher Marlowe (1564-1593), Engels dichter en toanielskriuwer
* Stephen Gray (1666-1736), wittenskipper en astronoom
* Orlando Bloom (13 jannewaris 1977), akteur
* Mary Tourtel, de skepper fan Rupert Bear

## Foto's

Ofbyld:Canterbury Burgate.jpg|Alde huzen yn Canterbury
Ofbyld:Canterbury Cathedral Gate.jpg|Tagongspoarte fan de katedraal
Ofbyld:Canterbury - Klein-Venedig am Stour.jpg|It hûs "The Weavers" oan de rivier Stour
Ofbyld:Canterbury Westgate.jpg|De "Westgate", midsiuwske stedspoarte


## Keppelings om utens
* Canterbury, stedsbestjoer
* Canterbury, toeristyske ynformaasje
* Katedraal Canterbury
* Canterbury Buildings website - Archeologyske- en erfgoedside oer gebouwen yn Canterbury.
* Canterbury Archaeological Trust - de Whitefriars opgravingen
* UNESCO World Heritage Centre - Wrâlderfgoedprofyl Canterbury.
Bussum

**Bussum** is in frij begoedige forinzeplak en eardere gemeente yn in de regio it Goai, yn it súdeasten fan de provinsje Noard-Hollân. Op 1 jannewaris 2016 gie de gemeente Bussum, dy't fan 1817 ôf bestien hie, op yn 'e nije gemeente Goaiske Marren.

De gemeente hat 32.128 ynwenners (2009) (op it hichtepunt yn 1966 noch 42.000) op in oerflak fan mar 8 km² mei amper wetteroerflak. Dêrmei is Bussum yn oerflak de lytste, tichtstbefolke, mar neffens ynwennertal ek de sterkst krimpende gemeente fan it Goai, noch sterker as de sustergemeente Hilfertsom. Nei Hilfertsom en Huizen hat it de measte ynwenners. Groei is lykwols binnen dizze grinzen net maklik. It ynwennertal rint de lêste desennia hieltiten fierder werom en de befolking fergrizet. Bussum is in 'krimpgemeente' wurden. Begjin 2007 wie 19% fan de ynwenners âlder as 65. It trochsneed ynkommen leit yn Bussum leger as dat yn de lytsere omlizzende plakken Blaricum, Laren en Naarden, mar heger as dat yn it gruttere Hilfertsom en Huizen.


Ofbyld:Bussum-Naarden Stasjon NS 21.JPG|
Ofbyld:Bussum-Naarden stasjon NS 20.JPG|
Ofbyld:Bussum-Naarden Moskee 19.JPG|
Ofbyld:Bussum winkelstrjitte 36.JPG|
Ofbyld:Bussum winkelstrjitte 24.JPG|
Ofbyld:Bussum tsjerke 28.JPG|
Ofbyld:Bussum tsjerke 23.JPG|
Ofbyld:Bussum tsjerke 26.JPG|
Ofbyld:Bussum Park 31.JPG|
Ofbyld:Bussum Mariënburg 25.JPG|
Ofbyld:Bussum Filmhûs 18.JPG|
Ofbyld:Bussum 27.JPG|
Ofbyld:Bussum 22.JPG|


## Berne yn Bussum
* Paul Biegel (1925 - 2006) berneboekeskriuwer
* Tessa de Loo (* 1946), skriuwer
* Huub Rothengatter (* 1954), autokûreur
* Ernst Reijseger (* 1954), sellist
* Thekla Reuten (* 1975), aktrise
Etalaazjepoppe

In **etalaazjepoppe** is in poppe fan minsklike ôfmjittingen dy't meast yn in etalaazje stiet. Etalaazjepoppen binne meast klaaid yn de klean dy't yn de winkel te besetten is en is bedoeld om de konsumint yn de winkel te krijen.

## Sjoch ek
* paspoppe
The Buoys

**The Buoys** wie in Amerikaanske 'progressive' rockband út de jierren 70. De band bestie út Bill Kelly (sjonger), Jerry Hludzik (basgitaar), Fran Brozena (keyboard), Carl Siracuse (drums), Chris Hanlon (gitaar); hja kamen út Wilkes-Barre yn Pennsylvania.

Har meast bekende nûmers wienen "Timothy" en "Give Up Your Guns", beide skreaun troch Rupert Holmes. "Timothy" helle it 17e plak op de Amerikaanske hitlist yn 1971, mar wie fral bekend om't it oer kannibalisme gie en dêrom net draaid waard troch in protte radiostasjons. It neifolgjend nûmer "Give Up Your Guns", oer in bankoerfaller, kaam net fierder as in 84e plak.
Yn Nederlân lykwols waard dy lêste plaat twaris in hit. Yn 1972 (nei't it by Radio Veronica Alarmskiif west) helle it nûmer it 5e plak yn de Top 40 en yn 1979 it 8e plak.

Ein jierren 70 stapten Bill Kelly en Jerry Hludzik út de band om de nije band "Dakota" te foarmjen.

Yn 1993 waard it sammelalbum *Timothy: Golden Classics* útbrocht.
Houthakkersfeest (Lage Vuursche)

It **houthakkersfeest** is in evenemint dat yn Lage Vuursche hâlden wurdt wêrby't de bosk sintraal stiet. Ek binne der diskes fan ûnder oare Steatsboskbehear, wedstriden mei Jack Russels. 

It lytse 'pankoekdoarp' Lage Vuursche (der binne in soad pankoekrestaurants), leit middenyn de bosken en lûkt in soad toeristen. It tal rekreanten waard hieltiten grutter, mar it begryp fan de rekreanten foar boskbehear waard lytser. Om de ferhâlding mei it doarp en de omjouwing te ferbetterjen wie yn 1984 reden om in Vuursche Oranje Festival op te setten. It feest moast in binend elemint mei regionale betsjutting wurde. Ludike aktiviteiten as in horeka-puzelsirkwy en in jazzfeest joegen net in link mei de bosk. 

Omdat yn Raalte yn Sallân it Rispfeest *Stoppelhaene* fierd wurdt waard yn de Vuursche de link nei it 'rispjen' fan de bosk lein: in bosk levert hout, houtprodukten en beammen en troch de kombinaasje mei pankoeken ûntstie de opset foar it Houthakkersfeest. De brânwar, steatsboskbehear, natoerferienings en houthannels ferlienden meiwurking. Aktiviteiten mei houtslepen mei Belgyske hynders en houtbewurkjen waarden ta wedstriid makke. Dielnimmers moatte bygelyks om it hurdst in beam omkappe of in figuer út in beamstamme seagje mei in motorsage (skulptuerseagje). De bosk om Lage Vuursche hat ek omtinken nedich, om de kondysje fan de bosk foar de takomst op peil te hâlden. It útlizzen fan it boskbehear wurdt dy deis dan ek dien. Yn it tsiende jier waard it feest ferpleatst fan de buorren nei deicamping de *Kûle fan Drakestein*. De prizen fan houtseach- en kapwedstriden waarden geandewei grutter en de organisaasje profesjoneler. By it 25e Houthakkersfeest yn 2010 waarden demonstraasjes jûn mei skieppekuddes en koenen besikers út in 'beam' wei de natoer belibje en wienen de aktiviteiten foar bern.

Ofbyld:Houthakkersfeest 2010 68.JPG|Skulptuerseagje
Ofbyld:Houthakkersfeest 2010 67.JPG|Skulptuerseagje
Ofbyld:Houthakkersfeest 2010 79.JPG|Skulptuerseagje
Ofbyld:Houthakkersfeest 2010 80.JPG|Skulptuerseagje
Ofbyld:Houthakkersfeest 2010 93.JPG|Skulptuerseagje
Ofbyld:Houthakkersfeest 2010 92.JPG|Skulptuerseagje
Ofbyld:Houthakkersfeest 2010 91.JPG|Skulptuerseagje
Ofbyld:Houthakkersfeest 2010 90.JPG|Poddestuollen
Ofbyld:Houthakkersfeest 2010 89.JPG|Jack Russellrace
Ofbyld:Houthakkersfeest 2010 88.JPG|Houthakkersfeest
Ofbyld:Houthakkersfeest 2010 83.JPG|Boskhynder
Ofbyld:Houthakkersfeest 2010 77.JPG|Fan de Falkenier
Ofbyld:Houthakkersfeest 2010 76.JPG|Jachtkream
Ofbyld:Houthakkersfeest 2010 70.JPG|Meganisaasje
Ofbyld:Houthakkersfeest 2010 69.JPG|Meganisaasje
Ofbyld:Houthakkersfeest 2010 71.JPG|Meganisaasje (detail)
Ofbyld:Houthakkersfeest 2010 74.JPG|Meganisaasje
Ofbyld:Houthakkersfeest 2010 73.JPG|Foar de bern
Ofbyld:Houthakkersfeest 2010 78.JPG|Foar de bern
Rintsje Ritsma (skûtsjesiler)

**Rintsje Ritsma** (Sleat, 28 juny 1908 – De Lemmer, 3 oktober 2012) wie in skûtsjeskipper en brêgewachter fan De Lemmer. By hurdriden wûn er yn syn jeugd in soad prizen. Hy is de soan fan Bouwe Ritsma en Romkjen Veltman. Syn pakesizzer Rintje Ritsma waard letter Europeesk en Wrâldkampioen langebaanriden. 

Wurke op Spannenburch op in oerslachbedriuw foar izererts, sûker en oare produkten. Letter sette hy yn de polder dy't drûchlein waard it spoar út troch djipten te peilen. Omdat elkenien dy't dêr wurke oppakt waard yn de Twadde Wrâldoarloch dûkte er mei syn frou Akke Wouda en de fjouwer bern ûnder yn Makkum. Dêrnei hat er oant syn pinsjoen brêgewachter west. As frijwilliger wurke er foar de rêdingsbrigade. Fan 1951 - 1969 as opstapper en fan 1969 - 1973 reserve-skipper. Die mei oan 116 rêdingstochten, dêr't 116 persoanen by rêden waarden.
 
Fear fan 1958-1961 mei it earste Lemster skûtsje (36 ton, boujier 1909 by Wildschut yn Gaastmar). Waard doe opfolge troch Yme Foekema en Klaas van der Meulen op in nij skûtsje. Yn 1965 naam Ritsma it plak fan Van der Meulen wer yn.   

Neffens Ritsma waard him it kampioenskip yn 1965 untnaam. De sineast Bert Haanstra makke doe de film “De stem van het water”  wêryn’t de skûtsjes fan Grou en it Hearrenfean in haadrôl spilen as de beide kampioenskandidaten. Om foar te kommen dat de Lemmer kampioen waard, binne hja neffens Ritsma tsjinwurke. Yn 1966 naam er sportive wraak en waard it “Lemster Skûtsje” dochs noch kampioen. Yn 1969 naam Sietse Hobma it helmhout fan him oer.
Saaxumhuizen

**Saaxumhuizen** (Grinslânsk: *Soaksumhoezen*) is in lyts doarp yn de gemeente yn de gemeente It Hegelân yn de provinsje Grinslân, Nederlân). It leit sa'n 6 kilometer benoarden it haaddoarp Winsum (Grinslân). It doarp fan skraachwurk tweintich huzen hat in tsjerkje út de 13e iuw. It gebou is yn de 19e iuw beplastere, dat de oarspronklike bakstiennen muorren binne net mear te sjen. It tuorke by it tsjerkje mei beklommen wurden.

Neist in galery, * De Pronkkoamer* hat Saaksumhuzen ek in hotel: *Pronkkamer Finisterre*.

## Berne yn Saaxumhuizen
* Marius Bouwman (1901-1961), predikant, tsjerkrjochtglearde, abbekaat en prokureur
Bierum (Iemsdelta)

**Bierum** (Grinslânsk: Baaierm) is in wierdoarp yn de gemeente Iemsdelta yn it noarden fan de provinsje Grinslân, Nederlân.

Bierum leit noardwestlik fan Delfsyl oan de Waadkust. 

It meast karakteristike gebou fan it doarp is de midsiuwske Sebastiaantsjerke mei in mânske steunbear tsjin de toer oan. Dy steunbear wie bedoeld om te skoarjen, mar troch in fout yn de oanlis fan it fûnemint lûkt er de toer no feitlik del. Bysûnder is fierders dat dit foar it grutste part romaanske tsjerke in romanogoatyske meloenferwulften hat.

Yn Bierum stie yn it ferline de boarch Luinga. It boarchterrein is noch goed werom te kennen. De entree mei bakstiennen brêge is noch oanwêzich.

Bierum foarme mei de omlizzende doarpen Godlinze, Losdorp, Holwierde, Krewerd en Spijk oant 1990 in selsstannige gemeente. By de gemeentlike weryndieling fan dat jier kaam Bierum by de gemeente Delfsyl, dy't mei yngong fan 1 jannewaris 2021 yndield waard by de hjoeddeiske gemeente Iemsdelta.

## Berne yn Bierum
*Albert Omta (1914-2008), fersetsman en boargemaster
*Wolter Lemstra (1935), politikus en wittenskipper
Bynamme

In **bynamme** is in namme dy't ûntliend is oan immens ferline, wurk, omstannichheden, lichemsskaaimerk of oars. Benammen op de doarpen waarden eartiids in soad bynammen jûn. In bynamme kin posityf of negatyf wêze en wurdt yn it lêste gefal al gau in skelwurd. As it posityf is, wurdt it in flaainamme.
Lutje Saaksum

**Lutje Saaksum** is in buorskip yn de gemeente It Hegelân yn de provinsje Grinslân. Hy leit bewesten Baflo. 

Lutje Saaksum is tsjintwurdich allinne in bewenne húswier. Op de wier stiet ien pleats: *Lutke Saaksum*. Yn it ferline hat it plak in karspel west. De tsjerke is al yn 1468 ôfbrutsen.

Justjes súdeastlik fan Lutje Saaksum stie eartiids de Saaksumboarch of D'Eest. Dy boarch waard foar it earst fernijd yn 1672, mar ûntstie wierskynlik al earder út in grutte heerd, dy't mooglik foar 1606 en faaks al foar 1567 boud waard.

*Lutje* of *lutke* is Grinslânsk foar 'lyts'. Saaksum tsjut faaks net op Saaksum, mar op Saaksumhuzen.
Wout Muller

**Wout Muller** (Hilfertsom, 18 juny 1946 - Waterford, 24 jannewaris 2000) wie in Nederlânsk keunstskilder dy't ta de *[[Noardlike Realisten]]* rekkene wurde kin. Hy kin ek sjoen wurde as besibbe oan de 3e generaasje en mei-grûnlizzer fan de 4e (teken- en skilder)-generaasje fan de Groep fan de figurative abstraksje, yn 't koart 'De Groep' neamd. 

## Karriêre
Muller krige syn oplieding oan de Rietveld Akademy yn Amsterdam. Fan 1971 oant 1990 joech er les oan de Akademy foar Byldzjende Keunst Minerva yn Grins. Yn dy tiid slagge it him om in wichtich plak ûnder de Grinzer figurative keunstners yn te nimmen en lang om let ek yn it Noardlik realisme.

Yn it wurk fan Wout Muller stiet erotyk sintraal. Troch dizze licht eroatyske ôfbylden kin men efkes yn it paradys sjen. Syn wurk is altyd statysk en hat in sfear fan sereen ôfwachtsjen. Tegearre mei Matthijs Röling hat er guon gebouwen fan muorreskilderingen foarsjoen.

Yn 1998 en 1999 die er mei oan de 'ûnôfhinklike realisten útstallingen' yn Museum Møhlmann te Venhuizen. Dêrneist hong wurk fan him yn Museum de Buitenplaats yn Eelde, Het Markiezenhof yn Bergen op Zoom en foaroprinnende galeryen sa as Galerie Utrecht te Utert, Galerie Mokum yn Amsterdam en Galerie Wiek XX yn Grins. Yn 2002 organisearre Galerie Utrecht in retrospektyf fan syn wurk yn it Museum Jan van der Togt te Amstelfean, dêrby ferskynde de útjefte 'Wout Muller, Zijn Paradijs'.

## Literatuer
* , *Wout Muller, Zijn paradijs*, Waanders Utjouwers, Swol, ISBN 9040095310
* *Wout Muller, Spelen*, eigen útjefte Museum De Buitenplaats, Eelde
* *Wout Muller*, eigen útjefte Galery Bonnard
* *Jonge Nederlandse realisten van Galerie Mokum : Gemeentemuseum Arnhem : schilderijen, tekeningen, grafiek, 15 februari-7 april 1969* (1969). Galerie Mokum, Amsterdam. 17 p., 16 p. pl. Catalogus-144
* *Vijftig jaar Nederlandse realistische kunst* (1970) / samenst. Galerie Mokum. Meulenhoff, Amsterdam. XXXI p., 87p. pl. Tentoonstellingscatalogus
* *10 jaar Mokum : katalogus fan de oersjochútstalling yn Arti et Amicitae, Amsterdam, 6 maaie - 4 juny 1971* (1971). Galery Mokum, Amsterdam. 23 s.
* *Spelen* (1998)/ Wout Muller; teksten Henk van Os ... et al.; fotogr. John Stoel. Museum foar figurative keunst De Buitenplaats, Eelde. 22 s. Utj. yn 'e mande mei Utjouwerĳ De Marne. ISBN 90-804091-2-X
* *Wout Muller : lust voor het oog : schilderijen, objecten en werken op papier* (2008) / einred. Harry Tupan. Waanders, Swol. 184 s. Monografyen fan it Drintsk Museum oer hjoeddeiske figurative keunstners, ISSN 1879-4580; dl. 13.

Ek waarden publikaasjes oer Muller opnaam yn de boeken: *10 jaar Mokum, Jonge Nederlânske Realisten* fan Galery Mokum, *50 jaar Nederlandse Realistische Kunst*, *Realisten 1998* en *Realisten 1999*.

## Keppeling om utens
Skilderijen fan Muller:
* http://www.stoneart.nl/realisten/muller.html
Wiet T-shirt wedstriid

In **wiet T-shirt wedstriid** (Ingelsk:'Wet t-shirt contest') is in foarm fan kriich dêr't it om in moai lichem giet. De froulju dy't der oan meidogge drage meast in wyt T-shirt sûnder beha en wurde besproeid mei kâld wetter sadat de boarsten troch it T-shirt hinne te sjen binne en de spienen hurd wurde. Faak lûke de meidoggers it shirt ek út oan de ein fan in optreden.

Wiete T-shirt wedstriden kinne beskôge wurde as in foarm fan striptease of eroatyske dûns. It optreden hat as doel om it publyk op te winen. 

It sjen litten fan froulike foarmen ûnder in wiet himd, waard in raazje nei de filmklassiker *The Deep*, dêr't de aktrise Jacqueline Bisset yn dûkt yn in nau wyt t-shirt (sûnder bh) en in swart bikinibroekje (dizze kombinaasje fan 'swart/wyt' sjocht men faak werom by dit soarte fan glamourfoto's).
Optimist (sylboat)

**De Optimist** is een ienmans jeugdsylboat. Optimisten hawwe in spriettúch, in seiloerflakte fan 3,5 m² en binne 2,30 lang x 1,15 breed. De boat is ienfâldich sels te bouwen. Tsjintwurdich binne de measte optimisten fan polyester makke, mar se kinne ek fan hout wêze. De mêst, gyk en spriet binne meastentiids fan aluminium makke, mar kinne ek fan hout wêze.

De Optimistklasse is de grutste wedstriidklasse, nasjonaal mar ek ynternasjonaal. Bern mei wedstiidsile yn de Optimist oant en mei it kalenderjier wêryn't se fyftjin jier wurde. Dêrnei stappe se faak oer op in oare ienmans jeugdsylboat lykas de Splash, de Europe of de Laser.

## Histoarje
De Optimist is mear as 50 jier ferlyn yn de Feriene Steaten foar it earst boud as goedkeape sjippekiste op it wetter foar in jeugdsylferiening dy't *Optimist* hiet.
Yn 1968 dienen 14 lannen mei oan de earste wrâldkampioenskippen yn dizze sylklasse.
Laser (sylboat)

De **Laser** is in sylboat dy't ta in populêre sylklasse heart. In laser is in gemiddelde swurdboat wêrfan it gewicht om de 60 kilogram leit. In Laser is ienmansboatsje dêr't faak offisjele wedstriden mei hâlden wurde.
Der binne in oantal ferskillende types Laser. Dizze ferskille fan elkoar troch it soarte túch. De romp is identyk foar al dizze types.

* De *Laser 4.7* is de Laser mei it minste seiloerflak. It seil is 4,7 m².
* De *Laser Radiaal* hat in seil fan 5.76 m².
* De gewoane *Laser Standerd* hat in seil fan 7.06 m².

Neist de Laser 4.7, Radiaal en Standerd (ek wol bekend as de Laser 1) binne der noch oare types mearpersoans Lasers:

* De *laser pico*' hat in seiloerflak fan (standert) 5,1 m² de fok hat in oerflak fan 1,09 m² en by wedstriden wurdt it seil mei it oerflak 6,44m² brûkt. De laser pico is makke fan polyetyleen en sadwaande goed brûkber as sylskoalleboat.
* De Laser vago is ek fan polyetyleen. Dizze sportive boat hat neist in grutseil en in fok ek noch de beskikking oer in gennaker. Teffens is der in trapeze by. Der binne ferskillende seilkombinaasjes mooglik. De comfortset bestiet út in grutseil fan 8.00 m², fok 2.66 m² en gennaker 11.38 m². De raceútfiering hat in grutseil fan 9.32 m², fok fan 2.66 m² en in gennaker fan 13.00 m². Troch de polyetyleen romp is dizze boat ek tige gaadlik as sylskoalleboat.
*Laser2 sportive polyester twamansboat mei trapeze, fok, grutseil en spinnaker.
*Laser 2000
*Laser 3000
*Laser 4000
*Laser Stratos
*Laser SB3
*Laser Bahia
*Laser EPS
*Laser Bug
*Laser X4
Piraatjol

In **Piraat**, **Piraatjol** of **Piraatsje** is in lytse sylboat mei allinnich in grutseil, goed fergelykber mei in Optimist.

De ôfmjittings binne 2,40 m lang, 1,15 m breed en  0,55 m djipgong. Hy is ûngefear 30 kg swier en hat in seiloerflak fan 3,3 m². Hy is yn de jierren fyftich ûntwurpen troch Jaap Kraaier en is goed sels te bouwen mei in boutekening fan de ûntwerper sels. It is in ideaal boatsje foar bern om it silen yn te learen of yn te roeien of te fiskjen. 

't Piraatsje kin  frijwat wyn hawwe. Der kin in bûtenboardmotorke fan 3 pk efter. It boatsje kin ek maklik meinomd wurde op it autodak.

## Keppeling om utens
* Skiednis, ûntwerper en tekeningen
420 (sylboat)

De **420** is in iepen sylboat fan 4,20 meter lang, en falt in de kategory swurdboaten. It is ien fan de populêrste jeugdboaten fanwege syn treflike seileigenskippen. De 420 hat in grutseil, in fok, in spinnaker en in trapeze foar de bemanning. It grutseil is 10.25m², de fok 2.8 m² en de spinaker 9.0 m².

It is de lytse broer fan de  470 en  490.

### Merken
Der binne meardere bedriuwen dy't de 420 bouwe:
* Far East Boats
* Lanaverre
* Nautivela
* Rondar
* Ziegelmayer
* Lenam
* Roga
* Blueblue (Sport-Sails Center)

Elke registrearre 420 hat in seilnûmer, hoe nijer de boat, hoe heger it nûmer. se sitte no om de 54200. 

## Keppeling om utens
* Belgysk 420 side
* Nederlânske 420 side
* Ynternasjonale 420 side
* Nederlânsk Wettersportbûn
Grutseil

It **grutseil** is in seil dat fierd wurdt op in sylskip.

Fan orizjine wie it grutseil it grutste seil dat fierd waard, by de tsjintwurdige moderne jachten is dat net altiten mear sa. Bygelyks de genua, de healwynder en de spinnaker binne foarseilen dy't kwa seiloerflak grutter binne as it grootzeil. Dochs wurdt it seil dat fêstsit oan de grutste mêst noch stees it grutseil neamd.

In de tradisjonele sylfeart, yn de tiid fan de grutte folskippen mei meardere mêsten wie it grutseil it ûnderste seil dat oan de grutte mêst fierd waard. Dat wie destiids oars wol altiten it grutste seil op it skip.
Fok (seil)

In **fok** is ien fan de seilen fan in sylboat.

De fok (1) is op moderne, lânstúgde skippen it seil dat foar de mêst hyst wurdt. De fok wurdt fêstmakke oan de foarstaach, wurdt fêstsetten op de punt fan de boat (op de boech en wurdt oan de foarkant yn de mêst hyst oant boppe-yn of oant op 85% fan de hichte fan de mêst (7/8 túgd). De fok hat in lytser oerflak as it grutseil (hoewol't dy regel foar de spesjale foarseilen fan moderne skippen net mear op liket te gean).

Foar de fok kin de kluiver (2) fierd wurde.

Op de klassike dwerstúgde skippen wie de fok it ûnderste dwerstúgde seil oan de foarste mêst.

Op de moderne sylskippen besteane twa manieren om by oanheljende wyn het seiloerflak fan de fok te ferlytsjen. Klassyk is it om dan in lytser seil te setten, tsjintwurdich hawwe in soad fan de gruttere skippen in rôlfok, dy't út de kúp wei grutter/lytser makke wurde kin.

Meardere typen fok yn oprinnende grytte:
*stoarmfok
*high aspect fok
*genua
*healwynder

De namme komt fan de eardere stêd Phocaea yn Turkije dêr't dit type seil útfûn waard.
Edeko

**Edeko** wie in Skierske haadling (*hartoch*). Hy is de heit fan Odoaker, dy't letter *[[magister militum]]* fan it Romeinske Ryk waard.

Om 450 hinne wienen de Skieren fazallen fan de Hunnen en stie Edeko yn heech oansjen oan it hof fan Attila, krekas Ardarik, de kening fan de Gepiden. Neffens de oerlevering behoede er Attila sels foar in oanslach op dy syn libben. Yn de slach op de Katalaunyske fjilden focht hy mei oan de side fan de Hunnen. 

## Literatuer
* , *De Germaansche invasies. De versmelting van de Barbaarsche en Romeinsche wereld*, De Haach, 1939.